Kvalifikácia na Majstrovstvá Európy v basketbale žien 1972 bola kontinentálna kvalifikácia pre účasť na Majstrovstvách Európy 1972 v basketbale žien, ktorú organizovala Európska basketbalová federácia (FIBA Europe). Zúčastnilo sa jej 11 európskych družstiev, ktoré súťažili o 4 postupové miesta v dvoch kvalifikačných skupinách. Nováčikmi kvalifikácie boli družstvá Albánska a Grécka. Kvalifikácia prebiehala od 3. do 16. mája 1972.